மொபைல் போன் தயாரிப்பில் புதியதாக, பன்னாட்டளவில் நுழைந்த ஸியோமி நிறுவனம், நடப்பு ஆண்டின் முதல் ஆறு மாதங்களில், 3 கோடியே 47 லட்சம் ஸ்மார்ட் போன்களை விற்பனை செய்து சாதனை செய்துள்ளது. சென்ற ஆண்டின், இதே காலத்தில், இந்நிறுவனத்தின் விற்பனை 2.611 கோடியாக இருந்தது. சென்ற ஆண்டு முழுவதும், இந்நிறுவனம் விற்பனை செய்த ஸ்மார்ட்போன்களின் எண்ணிக்கை 6.112 கோடியாகும். இலக்கு வைத்ததைக் காட்டிலும் கூடுதலாகச் சென்ற ஆண்டு விற்பனை செய்ததாக, இந்நிறுவனத்தை உருவாக்கிய லே ஜன் கூறியுள்ளார். இந்த ஆண்டு 10 கோடி ஸ்மார்ட் போன்கள் விற்பனை செய்திட இலக்கு நிர்ணயம் செய்துள்ளதாகவும் அறிவித்துள்ளார். முதல் ஆறு மாதங்களில் மேற்கொண்ட விற்பனையைக் கணக்கிடுகையில், இது சற்று கடினமான இலக்காக இருக்கும் என இந்தப் பிரிவில் இயங்கும் பார்வையாளர்கள் கூறுகின்றனர்.